Blue Pearl
Blue Pearl — ინგლისური ელექტრონული დუეტი, რომელშიც შედიან ამერიკელი ვოკალისტი დურგა მაკბრუმი და ბრიტანელი პროდიუსერი მარტინ გლოვერი (Youth). პროექტს ჰქონდა ორი წარმატებული სინგლი. პირველი, „Naked in the Rain“, ბრიტანეთის ჩარტში #4 იყო, ხოლო აშშ-ში - #5. იგი თავდაპირველად გამოვიდა გრამფირფიტაზე. მეორე სინგლი იყო „(Can You) Feel the Passion“, რომელიც ბრიტანეთში #14 იყო. საკმაოდ წარმატებული იყო 1990 წლის „Little Brother“-იც. პროექტის ჩანაწერებში აგრეთვე მონაწილეობენ დევიდ გილმორი და რიჩარდ რაიტი - ჯგუფ პინკ ფლოიდიდან, რომლის საკონცერტო გამოსვლებში მაკბრუმი ბეკ-ვოკალისტის სახით მონაწილეობდა.